“Cənub qaz dəhlizi” və Cənubi Qafqaz regionunda boru kəməri siyasəti

=Xülasə=

Avropa uzun illər boyunca enerji ehtiyacları üçün Rusiyadan təbii qaz idxalına ümid edirdi, amma xüsusən 2009-cu ildə Rusiyanın “Qazprom” şirkəti ilə tranzit ölkə olan Ukrayna arasında qiymətlərlə bağlı mübahisədən sonra Qərbi Avropanın qazla təchiz edilməsi marşrutlarının müxtəlifləşdirilməsi üzrə addımlar atılıb.

Ekoloji səmərə və nüvə enerjisinin qeyri-kütləviliyinin artması sayəsində Avropa energetika bazarında təbii qaz üstünlük verilən yanacağa çevrilir. Xüsusən, Rusiya qazının əsas istehlakçısı olan Almaniya təbii qaza daha çox bel bağlayır, belə ki, 2022-ci ilə qədər nüvə enerjisindən mərhələli şəkildə imtinanı planlaşdırır. Aİ nümayəndələri qeyd ediblər ki, 2011-ci ildə Avropada illik qaz istehlakı təxminən 500 milyard kubmetr təşkil edib, bunun ildə 125 mlrd. kubmetri Rusiyadan idxal olunub. Aİ-nin “Cənub qaz dəhlizi” yaradılması üzrə səyləri Avropanın Rusiya qazından asılılıqdan azad edilməsinə yönəlmiş enerji təchizatının müxtəlifləşdirilməsi layihəsinin bir hissəsidir

Avropada boru kəməri siyasətinin geosiyasi nəticələri haqqında danışarkən sənaye şərhçisi Pepe Eskobar iddia edir ki, iyirmi birinci əsrin yeni “Böyük oyunu” başa çatıb və o, “Avrasiya adlanan böyük şahmat lövhəsində” oynanılır. South Stream-lə (Rusiyanın dəstəyi ilə) müqayisədə ən sadə forma Nabucco ola bilərdi (ABŞ-ın dəstəklədiyi boru kəməri layihəsi) və Rusiyadan yan keçməklə Avropa ölkələrinə enerji resurslarının nəqlini təmin edir. Eskobarın sözlərinə görə, Nabucco boru kəməri və Bakı-Tbilisi-Ceyhan neft kəməri heç vaxt sadə infrastruktur layihəsi kimi görünməyib və “Vaşinqtonun əsəri” olub.

=Təchizat mənbəyi=

Nabucco üçün qaz həcmi müxtəlif boru kəmərləri vasitəsilə və müxtəlif istehsalçı ölkələrdən, o cümlədən Azərbaycan, Türkmənistan və Qazaxıstandan, habelə İrandan, İraqdan və Fars körfəzi ölkələrinin digər potensial istehsalçılarından daxil ola bilər. Oksford Energetika sahəsində Araşdırmalar İnstitutunun məruzəsində Yaxın Şərqdə, Mərkəzi Asiyada siyasi qeyri-sabitliyin təchizat variantlarını azaltdığı ehtimalı yer alıb. Bununla belə, Türkiyənin energetika və təbii sərvətlər naziri Taner Yıldız 2012-ci ilin sonlarında bildirib ki, Türkiyə İraqın şimal hissəsindən Avropaya qaz nəqli üçün dəhliz rolunu oynamağa hazırdır.

Türkmənistandan və Qazaxıstandan ixraclar nəzərdə tutulan Transxəzər boru kəmərinin tikintisinə ümid edir.

=Avropa boru kəməri seçimi prosesi=

2012-ci ildən etibarən Xəzər qazının Cənubi Avropaya müxtəlif nəql variantları üzrə danışıqlar davam edir. 25 oktyabr 2011-ci ildə Azərbaycan və Türkiyə arasında Azərbaycan qazının alqısı və Türkiyə vasitəsilə Avropaya nəqli haqqında razılıq əldə olunub. Avropa boru kəməri seçimi prosesi alqı-satqı üzrə danışıqları və razılaşmaları davam etdirməyə imkan verdi, potensial müştərilərlə razılığın əldə olunmasına şərait yaratdı.

2012-ci il üçün məruzədə yer alan məlumata görə, “Şahdəniz” konsorsiumunun (SDC) Azərbaycan qazı üçün seçiləcək ixrac marşrutu haqqında qərarı 2013-cü ilin ortalarına qədər təxirə salınıb. Əvvəlcədən Nabucco, İtaliya-Türkiyə-Yunanıstan İnterconnetctor (İTGİ), Azərbaycan-Gürcüstan Rumıniya İnterconnector (AGRİ), Trans-Adriatik Pipeline (TAP), Cənub-Şərqi Avropa boru kəməri (SEEP), Trans-Anadolu qaz kəməri (TANAP) və White Stream variantları daxil edilmişdi. Əvvəllər SEEP və TAP variantları daha mümkün pretendent hesab olunurdu, lakin 2012-ci ilin martında planlara edilmiş dəyişikliklər nəticəsində “Nabucco” variantı daha real göründü.

Aşağıda 2012-ci ilin iyuluna olan məlumata əsasən, Azərbaycan və Mərkəzi Asiyadan qazın Avropaya nəqli üzrə iki boru kəməri layihəsinin qısa təsviri verilmişdir. Cənub-Şərqi Avropa boru kəməri layihəsi (SEEP) 2012-ci ilin iyununda konsorsiumun “Nabucco” variantına üstünlük verdiyi zaman seçim prosesindən çıxarılmalı olan yekun variant idi. Dəyəri və keçirmə qabiliyyəti daha aşağı olan Bolqarıstandan Mərkəzi Avropaya uzanan SEEP BP-nin partnyorları tərəfindən çıxarılıb.

“Nabucco Qərb” boru kəməri
“Nabucco” layihəsi 2002-ci ildə başlayıb və Trans-Avropa energetika şəbəkələri təşəbbüsü çərçivəsində Aİ tərəfindən fəal şəkildə irəli sürülür. O, əvvəlcə ildə 8-13 mlrd. kubmetr qaz nəqli, 2020-ci ilə qədər bu həcmin ildə 31 mlrd. kubmetrə qədər artırılması üçün layihələşdirilirdi. 2008-ci ildə Nabucco qaz kəmərinin tikintisi 7,9 mlrd. avro (12,3 mlrd. dollar) qiymətləndirilirdi.

İlkin olaraq layihə Gürcüstan-Türkiyə sərhədindən Avstriyada Baumqartenə 3,893 km. çəkilməsi üçün düşünülmüşdü.. “Nabucco Qərb” ilkin “Nabucco” boru kəmərinin yenidən baxılmış versiyası olduğu üçün “Şahdəniz”in operatoru olan BP konsorsiumu tərəfindən “şimal marşrutu” kimi Trans-Adriatic Pipeline-a qarşı seçilmişdi.

Petroleum Economist-ə görə, konsorsiumun “Nabucco”nu seçmək qərarı ilkin şəklində həddindən artıq bahalı və kifayət qədər qaz ehtiyatı cəlb etmək iqtidarında olmayan layihə kimi qiymətləndirilmiş layihəyə təkan verdi. övcud olduğu müddət ərzində layihə dəfələrlə ləngidilib və OMV şirkətinin baş direktoru Gerhard Ross qeyd edib ki, boru kəməri “100 dəfə ölü elan olunsa, 101 dəfə yenidən canlanacaq”.

Yenidən baxılan marşrut Bolqarıstan-Türkiyə sərhədində başlayacaq və Baumgertenə qədər 1,312 km uzanacaq, ildə 10 milyard kubmetr qaz nəql edəcək. 2011-ci ildə Azərbaycan və Türkiyə Trans Anadolu qaz kəmərinin (TAGP / TANAP) tikintisi haqqında razılıq əldə etdikdən sonra ilkin boru kəməri marşrutunun Türkiyədən keçən seqmenti lazımsız oldu. Layihə üzrə tərəfdaşlar Türkiyənin Botas, Bolqarıstanın Energy Holding, Macarıstanın FGSZ, Avstriyanın OMV, Almaniyanın RWE və Rumıniyanın Transgaz şirkətidir.

Trans- Adriatik boru kəməri (TAP)
ТАР Yunanıstan və Albaniyadan keçərək, Adriatik dənizdən İtaliyaya doğru davam etməklə, ildə 10 milyard kubmetr təbii qaz nəqli təklif etdi; onun tərəfdarları iddia edirlər ki, gələcəkdə bu qaz həcmini iki dəfə artırmaq olar. TAP konsorsiumu Almaniyanın E.ON (15% səhm), Swissotel EGL (42,5%) və Norveçin “Statoil” (42,5%) şirkətlərindən ibarətdir. 2012-ci ilin fevralında “Şahdəniz” konsorsiumu “qərb marşrutu” namizədi kimi İTGİ-nin yerinə Yunanıstan-Türkiyə interkonnektorunu – TAP-ı dəstəklədi.

Financial Times-ın məlumatına əsasən “Statoil” və TAP marşrutunun digər kommersiya tərəfdarları Aİ-nin tarixən “Nabucco”nu dəstəkləməsinə baxmayaraq, onun neytral mövqeyinə əsaslanan yekun qərarı tənzimləməlidirlər.

='Nord Stream' və 'South Stream'=

Rusiyanın “Nabucco”ya və digər variantlara cavabı "South Stream" – Qara dənizin dibi ilə Rusiyadan Bolqarıstana qədər 1200 km. uzunluğunda 15 milyard dəyəri olan layihədir. Boru kəmərinin tikintisinin 2015-ci ildə başa çatacağı planlaşdırılır və bir filialı Bolqarıstandan Yunanıstan vasitəsilə İtaliyanın cənubuna uzanacaq, digəri isə şimala, Sibir vasitəsilə Macarıstana və Şimali İtaliyaya gedəcək. "Nord Stream" ildə 63 mlrd. kubmetr qaz nəql etmək iqtidarında olacaq.

9,1 mlrd. dollar dəyəri olan 'Nord Stream' qaz kəməri Qərbi Rusiyadan Baltik dənizinin dibi ilə Almaniyaya qaz nəql edəcək. Rusiyanın Qazprom energetika şirkəti layihədə 51% nəzarət paketinə malikdir və qalan hissə Almaniya və Hollandiya şirkətlərinə məxsus olacaq. Şura sədri keçmiş Almaniya kansleri Gerhard Şrederdir 'Nord Stream' ildə 55 milyard kubmetr qaz gücünə malikdir.

=Qeydlər=